Podskalský potok (prítok Rokošky)

Podskalský potok je vodný tok v Strážovských vrchoch a Hornonitrianskej kotline na území okresu Prievidza. Je to pravostranný prítok Rokošky v povodí rieky Nitrica s dĺžkou približne 4 km a je tokom VII. rádu. Na hornom toku tečie okrajom národnej prírodnej rezervácie Rokoš.

 Priebeh toku 
Potok pramení na juhu strednej časti Strážovských vrchov, v geomorfologickom podcelku Nitrické vrchy a ich časti Rokoš, na severovýchodných svahoch Rokoša (), v nadmorskej výške približne  Od prameňa v hornej časti doliny, zovretej masívom Rokoša a hrebeňom Predného Rokoša (), tečie severovýchodným smerom. Pokračuje východným úpätím Košútovej skaly () a severným úpätím Predného Rokoša a popod Biele skaly sa stáča východný smerom. Onedlho opúšťa Nitrické vrchy a pokračuje Rudnianskou kotlinou, ktorá je podcelkom Hornonitrianskej kotliny. Pri kameňolome opúšťa zalesnené údolie a vteká do obce Nitrianske Rudno. Bez významnejších prítokov preteká juhozápadnou časťou obce, postupne sa točí na východ a napokon sa neďaleko cesty II/574, v nadmorskej výške približne  vlieva pravostranne do Rokošky v povodí rieky Nitrica. Potok patrí do širšieho povodia rieky Váh. Potok v celej dĺžke lemuje náučný chodník Fraňa Madvu na vrch Rokoš ().

Potok pramení a preteká iba katastrálnym územím obce Nitrianske Rudno v okrese Prievidza v Trenčianskom kraji. 

 Referencie 

 Pozri aj 
 Zoznam vodných tokov v povodí Nitry
 Strážovské vrchy, Nitrické vrchy, Rokoš (geomorfologická časť)
 Hornonitrianska kotlina, Rudnianska kotlina

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Strážovských vrchoch
Kategória:Vodné toky v Hornonitrianskej kotline
Kategória:Povodie Nitry
Kategória:Vodné toky v okrese Prievidza
Kategória:Nitrianske Rudno (obec)